**INFORMARE PUBLICA**

*trimestrul II 2015*

Rompetrol Gas SRL este divizia de comert cu gaz petrolier lichefiat (GPL), a grupului Rompetrol. In localitatea Pantelimon, Rompetrol Gas SRL detine un depozit de stoacare GPL, situat pe str. Islazului, nr. 9, comuna Pantelimon, jud. Ilfov. Activitatea consta in descarcarea vagoanelor feroviare in rezervoare etanse si incarcarea autocisternelor cu GPL. In punctul de lucru isi desfasoara activitatea 11 lucratori.

Rompetrol Gas s-a preocupat permanent de imbunatatirea serviciilor si a produselor de tip GPL pe care le comercializeaza, in vederea respectarii cerintelor legale din domeniile sanatatii si securitatii in munca, al situatiilor de urgenta si al protectiei mediului inconjurator.

Conform HG 804/2007 Rompetrol Gas – punct de lucru Pantelimon, se incadreaza in categoria instalatiilor cu risc major de accidente, in care pot fi implicate substantele periculoase.

Rompetrol Gas SRL a elaborat: Planul de urgenţă internă, Raportul de securitate si Politica de prevenire a accidentelor majore. Prin aceste documente au fost luate in considerare toate tipurile de accidente/incidente, in care sunt stabilite mijloacele si modul de alarmare si semnalizare precum si responsabilitatile diferitelor categorii de personal in scopul minimizarii efectelor acestor accidente/incidente.

Rompetrol Gas S.R.L, aduce la cunostinta publicului interesat faptul ca Raportul de securitate, Informare publicului in format extins dar si alte informatii suplimentare pot fi obtinute la sediul punctului de lucru Pantelimon: str. Drumul Islazului nr. 19, jud. Ilfov, telefon 0733 775 714, persoana de contact domnul Stefan Turcu – Sef punct lucru Pantelimon. Informarea publicului in format extins este afisata la avizierul primariei din orasul Pantelimon.